《送广西郑经干并简经略》
宋代·曾由基

五岭宜人地，君今捧檄行。但拚穷彻骨，不到黯无声。

婉画从违里，编氓休戚情。祖筵谁执爵，三祝石先生。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。